सगरो भोजपुरिया समाज के हमार सादर प्रणाम बा ...
आ माफ़ी चाह तानी,एकाध गो मामिला में फस गईल रहनी ह,एही से हम इहवा कवनो पोस्ट ना कई पावत रहनी ह.
आजु हम अपनी मीठ सुनर भोजपुरिया समाज में फेर लवटल बानी,एगो महान इंसान के बारे में एगो ब्लॉग लेके.
ई महान इंसान हईं
***बिरेन्द्र कुमार पाण्डेय "चुन्नू सिंगापुरी जी "***
ईहांके देवरिया जिला के सिसवां पाण्डेय गाँव के निवासी हईं आ सपरिवार सिंगापूर में रहिलें.
एगो दूगो इंसान अपनी महानता से एह तरह जियरा में बस जालें,की महानता के केतनो बखान कईल जाऊ,मन ना भरेला ...अइसने एगो महान मानव श्री बिरेन्द्र कुमार पांडे जी उर्फ़ चुन्नू सिंगापुरी जी हईं .
श्री चुन्नू सिंगापुरी जी
भारत वर्ष के,उत्तर प्रदेश राज्य में स्थित देवरिया जिला के ,
सिसवा पाण्डेय गाँव के मूल निवासी श्री चुन्नू सिंगापुरी जी आजु के भोजपुरी फिल्म इंडस्ट्री के सबसे चर्चित नाँव हईं...
इतने नाहीं,देवरिया जिले के सगरो लोगन के दुलरुआ हईं..
सागरों सरकारी अधिकारी,राजनेता आ सामाजिक सेवार्थी,ईहांके जानेला लो..
आ केहू केहू बिरेन्द्र बाबा ,केहू केहू चुन्नू बाबा ,केहू केहू चुन्नू भैया ,त केहू केहू चुन्नू बाबु कही के ईहांके बोलावेला.
आ चुन्नू सिंगापुरी जी बिना कवनो भेदभाव के,सभका के अपने निर्मल निश्छल मुसुकी के उपहार देयीलें...
मित्रगण,ई सगरो सनेह आ परेम के कारन बा श्री चुन्नू सिंगापुरी जी के सामजिक कार,जवन क के ईहांके सभका जियरा के लाल बनल बानी..
आ इतने नाही,आजु ले जवने भोजपुरी बोली के अस्मत भोजपुरी फिलिम बनावे वाला कुछ जाना ,गंदई फईला के लूटत बाटे लो ,ओ लो के सबक सिखावे खाती ईहांके प्रण का लेहले बानी..आ भोजपुरी माई के मान बचावे खाती एगो भोजपुरी फिलिम जवने के नाँव बा 'चुन्नू बाबु सिंगापुरी';ईहांके बनवले बानी ,जवन जल्दिये सनीमा हालन के शोभा बढ़ाई आ सगरो भोजपुरिया समाज पलिवार की संघे देखि सकी ...
आ आगहूँ एगो की बाद एगो साफ़ सुथरा भोजपुरी फिलिम बनवले के कार चलत बा...
ईहांके प्रण बा आ कहनाम बा की "हम मजबूर क देब भोजपुरी माई के इज्जत नून्चेवाला लो के,की अउतिया के ऊ लो साफ़ सुथरा फिलिम बनावे लो,आ नाही ता भोजपुरी की नाँव पर नंगई देखावल छोड़ी के आपना घरे जाव लो".
***आ अब तनी ईहांकी सामाजिक कार कुल्ह की बारे में***
हमरा बुझा ता इतने कहल बेसी होई की ईहांके अपनी वार्षिक आय के चालीश प्रतिशत हिस्सा गरीब आ गरजू लो खाती अर्पित कर देईलें ... केतने गरीब लो खाती ईहांके रहला के घर बनववलीं..अनगिनत गरीब आनाथ लइकन के कपडा आ कापी किताब हरमेशा देत रहीलें.
**आ एगो घटना जवन हमरा के ढेर प्रभावित कईलस**
एक बेर
१५ अगस्त के शुभ अवसर पर,ईहांकी गुरु जी के लईका आ मिठवल ब्रह्मपुर हाई स्कूल के प्रधानाध्यापक श्री दिनेश मणि त्रिपाठी जी ,विद्यालय की कार्यक्रम में श्री चुन्नू सिंगापुरी जी के मुख्य अतिथि के रूप में बोलवनी आ श्री दिनेश मणि त्रिपाठी जी ईहांके भव्य स्वागत कईलीं ...
कार्यक्रम में ध्वजारोहण आ सांस्कृतिक कार्यक्रम की बाद श्री चुन्नू सिंगापुरी जी के पता चलल की स्कूल में कन्या लो खाती शौचालय के व्यवस्था नइखे...
ई सुनी के माई जगदम्बा के परम भक्त श्री चुन्नू सिंगापुरी जी बहुत दुखी भईलीं..आ जुरतने अपने धन से शौचालय बनववला के फैसला कईलीं...आजु श्री चुन्नू सिंगापुरी जी के महान कार्य के चलते मिठ्वल ब्रह्मपुर हाई स्कूल में , माई भवानी की स्वरूप कन्या लो के बहरा नाही जाये क पड़ेला...
अईसन केतने घटना बाटे जवन श्री चुन्नू सिंगापुरी जी की महानता के गवाही देला...
एकह गो क के हम सगरो बताईब....
आ ई कवनो परचार ना ह,
बलुक एगो भोजपुरी भक्त देशभक्त समाजभक्त की सम्मान के उ भाव ह जवन अपनी आपे उमड़ी आव ता..
माँ भवानी
इ भोजपुरिया रतन के सबदिना फरत फूलात खुशहाल राखें .
जय माता दी
जय हिंद
जय भोजपुरी
राउर आपने-
सूरज द्विवेदी 'सरस'
bho_Deva bho_Deva bho_Deva bho_Deva awa_Deva bho_Deva bho_Deva awa_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva bho_Deva mai_Deva bho_Deva bho_Deva bho_Deva bho_Deva bho_Deva bho_Deva bho_Deva awa_Deva bho_Deva mai_Deva kas_Deva bho_Deva awa_Deva bho_Deva